ອະດີດ ນາຍພົນ David Petraeus ໃຫ້ການ ຕໍ່ສະພາ ສຫລ (ສະໄລດ໌)
ຄະນະ​ກຳມາ​ທິການ​ສືບ​ລັບ​ຂອງສະພາ​ຕໍ່າ ​ແລະ​ສະພາ​ສູ​ງ ​ໄດ້​ເລີ້ມ​ຮັບ​ຟັງ​ຄຳ​ໃຫ້ການ​ແບບ​ປິດ​ລັບ ໃນ​ວັນ​ພະຫັດວານ​ນີ້.
ອະດີດຫົວໜ້າອົງການສືບລັບຊີໄອເອ ທ່ານ David Patraeus ຈະໃຫ້ການໃນວັນສຸກມື້ນີ້ ຕໍ່ຄະນະກຳມາທິການ ສືບລັບຂອງສະພາຕໍ່າສະ ຫະລັດ ກ່ຽວກັບການໂຈມຕີທີ່ຮ້າຍ ແຮງ ໃນເດືອນກັນຍາຜ່ານມາ ຕໍ່ສະຖານກົງສຸນສະຫະລັດ ທີ່ ເມືອງ Benghazi ປະເທດ Libya ທັງຄະນະກຳມາທິການສືບລັບຂອງສະພາຕໍ່າ ແລະສະພາສູງ ໄດ້ເລີ້ມຮັບຟັງຄຳໃຫ້ການແບບປິດລັບໃນວັນພະຫັດວານນີ້ ກ່ຽວກັບການໂຈມຕີ ທີ່ເຮັດໃຫ້ເອກອັກຄະລັດທະທູດ Christopher Stevens ແລະບັນດານັກການທູດອີກສາມ ຄົນໄດ້ຖືກສັງຫານ ບັນດາເຈົ້າໜ້າທີ່ສືບລັບ ແລະເຈົ້າໜ້າທີ່ຕໍ່ຕ້ານການກໍ່ການ ຮ້າຍ ໄດ້ໃຫ້ການໃນວັນພະຫັດ ວານນີ້ ສະມາຊິກລັດຖະສະພາຫລາຍທ່ານ ມີຄວາມເປັນຫ່ວງກ່ຽວກັບວ່າ ມີການຮັກສາຄວາມປອດໄພພຽງພໍຫຼືບໍ່ຢູ່ທີ່ກົງສຸນ ແລະລັດຖະບານ ທ່ານ Obama ໄດ້ພະຍາຍາມປົກປິດຂໍ້ມູນກ່ຽວກັບເລື່ອງນີ້ຫຼືບໍ່ ເພື່ອຫລີກລ້ຽງຄວາມອັບອາຍຂາຍໜ້າ ກ່ອນການເລືອກຕັ້ງປະທານາທິບໍດີ ໃນວັນທີ 6 ເດືອນພະຈິກ ທ່ານ Patraeus ໄດ້ລາອອກຈາກຕໍາແໜ່ງຂອງທ່ານ ໃນນາມຫົວໜ້າ ອົງການສືບລັບຊີໄອເອ ອາທິດແລ້ວນີ້ ຫຼັງຈາກການສືບສວນຂອງອົງ ການ FBI ພົບວ່າ ທ່ານມີຄວາມສໍາພັນນອກສົມລົດ ກັບນັກຂຽນຊີວະປະວັດຂອງທ່ານຄື ນາງ Paula Broadwell ເຫດການດັ່ງກ່າວພາໃຫ້ມີຄວາມເປັນຫ່ວງທີ່ອາດຈະພາໃຫ້ຄວາມລັບກ່ຽວກັບຄວາມປອດໄພຂອງປະເທດມີການຮົ່ວໄຫຼ ລັດຖະມົນຕີກະຊວງຍຸຕິທໍາ ທ່ານ Eric Holder ກ່າວໃນວັນພະຫັດວານນີ້ວ່າ ທ່ານມີຄວາມຮູ້ສຶກ “ໝັ້ນໃຈທີ່ສຸດ” ທີ່ວ່າ ຈະບໍ່ມີຄວາມລັບ ຮົ່ວໄຫຼ ກ່ຽວກັບຄະດີນອງນັນຂອງທ່ານ Patraeus